Sind võtavad vastu ajavagudega fassaadid, kajakakisa, kohviröstla lõhn ja vastutulijate sõbralikud teretused. Tuul keerutab silma liiva, põhjatuul toob merehõngu. Põhjuseid küllatulekuks leiad meie sündmuste kalendrist.
#000001
Iga stuudio, ateljee, taimekast linnaaias ja vabatahtlik toetab tehase habrast ökosüsteemi. Tunneme rõõmu ühisest ajast ja koosloomest, talgupäevadest ja hommikuvalguseni kestvatest olengutest.
#000003
Siin on kodu leidnud angaarikontserdid, lehtkapsapeenrad, taimsest nahast kotid ja paljutki veel. Ka vana torni ümbritsev metsik võsane aiabaar on sündinud inspiratsioonist ja inspiratsiooniks. Tehases tehtu on tehase nägu.
#000004
Laseme linnadžunglil vohada, linnakanadel siblida ja hoonetel väärikalt vanuda. Taaselustame vana kummikutehase hoides autentsust ja atmosfääri. Astu meiega sama sammu ja tule külla jalgratta või trammiga!
#000005